Općina Sveti Ivan Žabno, Trg Karla Lukaša 11, Sveti Ivan Žabno OIB 85606488440 zastupana po općinskom načelniku Općine Sveti Ivan Žabno Vladimiru Ogumanu
(u daljnjem tekstu: Općina)

i

(Naziv, adresa i OIB Korisnika), zastupan po (ime i prezime osobe ovlaštene za zastupanje Korisnika) (u daljnjem tekstu: Korisnik) sklopili su slijedeći

**UGOVOR
o financiranju programa Javnih potreba u sportu**

Članak 1.

Predmet ovog Ugovora je financiranje programa Udruge (naziv) (u daljnjem tekstu: Program/projekt)

kojeg provodi Korisnik.

Članak 2.

Općina će financirati Program/projekt Udruge iz članka 1. ovog Ugovora u iznosu od (iznos) (slovima:) kuna. Sredstva se mogu koristiti isključivo za provedbu Programa sukladno uvjetima Javnog natječaja i prema Opisnom obrascu- prijavnici Programa/projekta i Obrascu proračuna. Navedena sredstva će se isplatiti s proračunske pozicije (šifra i naziv pozicije).

Članak 3.

Ovaj Ugovor primjenjuje se na proračunsku godinu 2016. godinu.

Članak 4.

Sredstava će se isplaćivati na žiro-račun korisnika broj (broj računa)
, a prema ostvarenim prihodima Proračuna.

Članak 5.

Radi kontrole namjenskog korištenja sredstava Korisnik se obvezuje da će Općini dostaviti Izvještaj o provedbi Programa/projekta koji treba sadržavati:

a) Opisno izvješće;

b) Financijsko izvješće u sklopu prijave na javni natječaj na propisanim obrascima Općine. Izvještaj se dostavlja u tiskanom obliku poštom ili osobnom dostavom u pisarnicu Općine, potpisan i ovjeren od strane osobe povlaštene za zastupanje Korisnika.

Članak 6.

Općina pridržava pravo kontinuiranog praćenja i vrednovanja izvršenja Programa/projekta Korisnika iz članka 1. Ugovora, te preispitivanje financija i troškova u bilo koje vrijeme trajanja financiranja.

Općina može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužna prethodno obavijestiti Korisnika barem sedam dana prije planiranog izvršenja kontrole.

Članak 7.

Korisnik se obvezuje pravodobno obavijestiti Općinu o manjim i većim izmjenama Ugovora. Manje izmjene Ugovora mogu biti:

- promjena bankovnog računa Korisnika,

- promjena adrese ili drugih kontakata Korisnika,

- manje promjene Programa/projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

Članak 8.

Udruga se obvezuje pravodobno izvijestiti Općinu Sveti Ivan Žabno o eventualnim objektivnim smetnjama tijekom realizacije aktivnosti koje onemogućuju ili bitno mijenjaju opseg, vrstu planiranih aktivnosti, izvršenje u ugovorenom roku ili izvršenje u planiranim stavkama proračuna.

Ukoliko Korisnik iz bilo kojeg razloga ne može ostvariti program za koji je podnio zahtjev, dužan je o tome uz pisano obrazloženje pravovremeno izvijestiti Općinu.

Članak 9.

Općina zadržava pravo na povrat već doznačenih sredstava u slučaju da utvrdi da su navedena
novčana sredstva utrošena suprotno namjeni utvrđenoj ovim Ugovorom.

O obustavi doznake, odnosno o obvezi povrata već doznačenih novčanih sredstava, Općina će
pisanim putem obavijestiti Korisnika.

Članak 10.

Ugovorne strane su suglasne da će sve eventualne sporove u vezi s provedbom ovog Ugovora
rješavati sporazumno ili postupkom mirenja, a ukoliko to nije moguće nadležan je Općinski sud u Bjelovaru Stalna služba u Križevcima.

Članak 11.

Opisni obrazac Programa (Prijavnica) i Obrazac proračuna koje je Korisnik
dostavio prijavljujući se na Javni natječaj, sastavni su dio ovog Ugovora.

Članak 12.

Za sve ostale ugovorne odredbe koje dopunjuju ovaj Ugovor i odnose se na opća pravila i obveze koje se primjenjuju u provedbi Programa vrijede Opći uvjeti ugovora koji će biti objavljeni na mrežnima stranicama Općine.

Članak 13.

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava
Korisnik, a dva primjerka Općina.

Članak 14.

Ugovor stupa na snagu danom potpisa posljednje ugovorne strane.

KLASA:
URBROJ:
Sveti Ivan Žabno

Za Korisnika Općinski načelnik

Vladimir Oguman